Закрива се домът за деца в Ямбол | Общество | Новини от България и Света | OFFNews.bg
Закрива се домът за деца в Ямбол
OFFNews Последна промяна на 29 декември 2018 в 08:19 1865 0
05:37 ч.
Топъл ден днес, утре повече облаци, задава се и дъжд с гръмотевици
Домът за медико-социални грижи за деца в Ямбол да бъде закрит, предлага здравният министър Кирил Ананиев на правителството. Той е внесъл проектопостановление за обсъждане, а гласуването му ще бъде след 19 януари.
Решението е в съответствие с националната стратегия за деинституционализация на децата и актуализирания ѝ план за действие, съгласно които се предвижда закриване на домовете и създаване алтернативни услуги и форми на грижа.
В дома - със статут на лечебно заведение на бюджетна издръжка към здравното министерство - няма деца от 7 септември 2018 г. Не се предвижда настаняването на нови.
Разходите по ликвидацията му ще бъдат около 100 хил. лева и ще са за сметка на МЗ.
Освободените средства да се пренасочат към разкриването на центрове за комплексно обслужване на деца с увреждания и хронични заболявания. Към тях ще бъде прехвърлен и персоналът. При 40 щатни бройки в дома работят 31 души. След прекратяването на договорите им към дома те ще получат обезщетения в общ размер 62 хил. лева.
деца дом закриване Кирил Ананиев МС постановление Ямбол
Българите в Сърбия се оплакаха, че КАТ-Кюстендил ги тормози